jkorsvik/nowiki_second_scrape_merged huggingface dataset:
Kristian Bernt Torgersen

Kristian Bernt Torgersen (født 16. mai 2003) er en norsk fotballspiller som spilte til sammen 9 kamper for A-laget til Stabæk i 2020 og 2021 sesongen. 
Han fikk sin debut i Eliteserien 22. desember 2020 for Stabæk mot Strømsgodset, men valgte å gi seg som toppspiller til fordel for studier ved NHH. Kristian Bernt Torgersen spiller for studentlaget NHHI og ble norgesmester for studentlag 2022. NHHI kvalifiserte seg til EM for studentlag i 2023. Han har 24 U-landskamper for Norge og er norgesmester med Stabæk G16.


== Referanser ==


== Eksterne lenker ==
(en) Kristian Bernt Torgersen – Transfermarkt 
(no) Kristian Bernt Torgersen – Norges Fotballforbund 
(en) Kristian Bernt Torgersen – FBref
Tormod Opedal

Tormod Opedal (født 1960) er en norsk plateselskapgründer.


== 1980-tallet ==
Etter gymnas og militærtjeneste startet Opedal selskapet Uniton i 1980 som postordreselskap. I 1981 ble Uniton plateselskap og utga blant annet Holy Toy, DePress, Fra Lippo Lippi og Eyeless in Gaza.Samme tiår kom Panorama Records til.


== Pan Records ==
Pan har spesialisert seg på nyutgivelser av norsk 70-tallsmusikk innen flere sjangre, med hovedvekt på folkemusikk og progressiv rock.

Diskografien viser kun utgivelsesdato for Pan Records' utgivelsesdato, ikke original utgivelsesdato.


== Metal ==
Om lag et tiår seinere startet Opedal Tatra Productions, også kalt Tatra Records. Tatra står bak plateinnspillinger av det norske bandet Apoptygma Berzerk mellom 1991 og 2001. Andre band plateselskapet har vært i kontakt med er Boytronic, De Press, Gothminister, Icon of Coil, Magenta og When. Tatra ble oppløst i 2010.Moonfog Productions ble stiftet som underselskap av Tatra i 1993, av Opedal sammen med Sigurd Wongraven, for utgivelse av black metal. Selskapene hadde adresse der Opedal bodde på Nesodden. Moonfog har utgitt Darkthrone, DHG, Disiplin, Eibon, Gehenna, Isengard, Khold, Neptune Towers, Satyricon, Storm, Thorns og Wongraven.


== Referanser ==


== Eksterne lenker ==
(en) Tormod Opedal på Discogs
Hydronym

Hydronym (fra gresk: ὕδωρ, hydro, «vann» og ὄνομα, onoma, «navn») er en type toponym som betegner et egennavn på en vannmasse. Hydronymer omfatter navnene på elver og bekker, innsjøer, tjern og dammer, sumper og myrer, sjø og hav. Som et eget fagfelt er hydronymi (eller hydronomastikk) et studium av navnene på vannmasser, deres opprinnelse og etymologi, og deres utvikling og overføring gjennom historien.Eksempelvis er vann, norrønt vatn, utbredt som ledd eller avledning i stedsnavn og naturnavn i Norge over hele landet. Eksempler er Vatnet, Vatnar, Vatnan, Vatland, og Vassland. Vadsø er avledet fra Vadsøya, norrønt Vasøy. Navn som Vassøya, sammenlign med Brønnøy, finnes flere steder langs skipsleia ved kysten av Norge hvor sjøfarende kunne finne ferskvann. Begrepet våt, norrønt vátr, er etymologisk beslektet med vann. Også utenfor Norge kunne slike naturnavn bli gitt. Den irske byen Waterford er avledet fra norrøne Veðrafjǫrðr.
Sammenlignet med de fleste andre toponymer, er hydronymer språklig svært konservative, og folk som flytter til et område beholder ofte det eksisterende navnet på en vannmasse i stedet for å gi den nytt navn på sitt eget språk. For eksempel bærer Rhinen i Tyskland et keltisk navn, ikke et germansk navn. Mississippi-elven i USA bærer et navn fra ojibwaspråket til den innfødte urbefolkningen, ikke et fransk eller engelsk. Navnene på store elver er enda mer konservative enn de lokale navnene på små bekker. Av denne grunnen kan hydronomi være et verktøy som brukes til å rekonstruere tidligere kulturelle interaksjoner, befolkningsbevegelser, religiøse konverteringer eller eldre språk.


== Referanser ==


== Litteratur ==
Sandnes, Jørn; Stemshaug, Ola (1997): Norsk stadnamnleksikon, Oslo: Det Norske Samlaget, ISBN 978-82-521-4905-0
Room, Adrian (1996): An Alphabetical Guide to the Language of Name Studies. Lanham and London: The Scarecrow Press. ISBN 978-0-8108-3169-8.
Akademisk fagområde

Et fagområde kan være flere ting. Med et akademisk fagområde mener en to ting:

en vitenskapelig disiplin eller ei vitenskapsgrein, ev. ei undergrein (se liste over akademiske disipliner)
feltet som et akademisk fag studerer eller forsker på.Ordet fagfelt brukes med den samme dobbeltbetydninga. For at et fagområde skal defineres som en vitenskapelig disiplin, trenges en grunnleggende definisjon av faget og dets karakter, dvs.: 

hvilke grunnperspektiver eller teorier som bringes inn i studiet og som i neste omgang legger føringer på
hva en studerer, dvs. feltet og gjenstandene eller fenomena der og
hvilken metoder en bruker.Forholdet mellom disse tre kan presenteres i en  relasjonsmodell, dvs. de definerer hverandre gjensidig. Slik er fysikk ulik sosiologi, en bruker andre metoder på et annet felt  med ulike perspektiv. Slik bestemmes hvordan en da til slutt forstår og forklarer fenomena i feltet og forholdet mellom dem.
Et etablert fagområde har definert sentrale begreper (konsept) som raskt viser hva området er og hvordan en arbeider med teori der. Det har et konseptuelt rammeverk som hjelper en å forstå det en står overfor i feltet og hva en skal gjøre med det. Et etablert fagområde vil også ha et virkelighetssyn (ontologi), et kunnskapssyn (epistemologi) og en metodebruk som samsvarer med disse. Hva en kan få vite noe om, avhenger av hva en tror finnes, og hvordan en skal finne ut av det. Det er begrunnelsene for metodene i lys av synet på virkeligheten og på kunnskap som kalles metodologi, men metodologi blir også brukt om utredninger av hva ulike forskningsmetoder går ut på i fagområda.   
Noen fagområder er svært ulike og andre er like. En kan dele alle fagområder inn i fire hovedtyper: matematisk-logiske, naturvitenskapelige, samfunnsvitenskapelige og humaniora, ev. kan teknologiske fag sies å være et eget fagområde, jf. Lohse og Reydon (2018). Disse deles igjen i ulike undergreiner og ulike blandingsgreiner. Samfunnsvitenskapene og humaniora kan kalles kulturvitenskapelige for å skille dem fra de to første som abstraherer bort kulturens, oppfatningenes og tolkningenes rolle for forståelsen og forklaringene (kausalitet) av fenomena i feltet så langt en kan. De kulturvitenskapelige fagområda har i stor grad sammenfallende metoder og metodologi (Flick, 2009). Forholdet mellom natur og kultur, arv og miljø, spesielt i kausalforklaringer gjør at fagområder ofte har nytte av å kombinere ulike perspektiv og samarbeide.
Når forskere sammen studerer det samme problemet, arbeider de tverrfaglig. Om de studerer det samme problemet, men ikke samarbeider, kalles studien, prosjektet eller fagmiljøet flerfaglig. I et flerfaglig prosjekt arbeider flere parallelle fagområder i hver sine adskilte forskningsmiljø uten kontakt med hverandre.
Det tilsvarende begrepet på engelsk for et akademisk fagområde er «academic discipline». På tysk bruker en ordet «Fachgebiet» på en lignende måte.


== Litteratur ==
Flick, U. (2009). An introduction to qualitative research. Los Angeles, Sage.
Lohse, S. og T. Reydon, red. (2017). Grundriss Wissenschaftsphilosophie. Die Philosophien der Einzelwissenschaften. Hamburg, Meiner Verlag.
Anton Sebastianpillai

Anton Sebastianpillai (født 1944 eller 1945 på Ceylon, død 4. april 2020 i London) var en britisk historiker, forfatter (som Anton Sebastian) og lege (geriatri) av tamilsk ceylonesisk opprinnelse.Han ble utdannet ved Peradeniya Medical School i Sri Lanka med eksamen i 1967.Under navnet Anton Sebastian skrev han en rekke medisinske referanseverker:

Sebastian, Anton (1999). A Dictionary of the History of Medicine. CRC Press. ISBN 978-1850700210.  For Dictionary of the History of Medicine vant han en BMA Medical Book Award..
Sebastian, Anton (2000). Dates in Medicine. CRC Press. ISBN 978-1850700951. 
Sebastian, Anton (2001). A Dictionary of the History of Science. CRC Press. ISBN 978-1850704188. 
Sebastian, Anton (2014). A Complete Illustrated History of Sri Lanka (2nd utg.). Sri Lanka: Vijitha Yapa Publications. ISBN 978-9556651492. Han var bibliofil, og hadde foruten sjeldne bøker fra hjemlandet Sri Lanka også sjeldne bøker relevant for medisinens historie.Han døde 4. april 2020 på Kingston Hospital i London etter å ha blitt smittet der av covid-19 mens han arbeidet der. Han fikk intensivbehandlig siden 31. mars, og var 75 år gammel da han døde.


== Referanser ==
Walter Hooper

Walter McGehee Hooper (født 27. mars 1931 i Reidsville i Nord-Carolina i USA, død 7. desember 2020 i Oxford i England) var en amerikansk forfatter og litteraturrågiver.
Han hadde ansvaret for C.S. Lewis' etterlatte skrifter og dokumentet. Han var en literary trustee for Owen Barfield fra desember 1997 til oktober 2006. I 1977 publiserte Hooper den ufullendte science fiction-romanen The Dark Tower av Lewis.
Hooper døde 7. desember 2020 av et slag forårsaket av covid-19 i Oxford i England i en alder av 89 år.


== Referanser ==
Christophe Cocard

Christophe Bruno Tony Cocard (født 23. november 1967 i Bernay i Eure) er en fransk tidligere fotballspiller som spilte høyre ving.


== Referanser ==


== Eksterne lenker ==
(en) Christophe Cocard – Transfermarkt 
(en) Christophe Cocard – national-football-teams.com 
(en) Christophe Cocard – FootballDatabase.eu 
(en) Christophe Cocard – Soccerway 
(en) Christophe Cocard – EU-Football.info 
Profil hos Fédération Française de Football
Gary Holton (språkforsker)

Gary Holton  er en amerikansk språkforsker som arbeider med athabaskiske språk i Alaska og papuanske språk i det østlige Indonesia. Han er også opptatt av standarder i arkivering og deling av lingvistiske data.Holton har en bachelor- og en mastergrad innenfor matematikk. I 2000 tok han en filosofisk doktorgrad i lingvistikk ved University of California, Santa Barbara. Per 2019 er han professor ved  University of Hawaii at Mānoa.


== Referanser ==
Urheimat

Innenfor historisk lingvistikk er hjemlandet eller Urheimat til et urspråk navnet på den  region hvor det ble snakket før det ble delt i forskjellige datterspråk. Et urspråk er den rekonstruerte eller historisk dokumenterte moderspråk til en språkfamilie hvor språkene er genetisk beslektet med hverandre.
Avhengig av alderen på språkfamilien, kan dens hjemland befinne seg i en kjent nærhet (på grunn av folkevandringer i historien eller nært oppimot historien) eller det kan være svært usikkert (i tilfeller med en dyp forhistorie). Rekonstrueringen av et forhistorisk hjemland krever bruk av flere disipliner, deriblant arkeologi og genetikk.
ELEX

ELEX er et rollespill for Microsoft Windows, Xbox One og PlayStation 4, som ble gitt ut i 17. oktober 2017. Spillet er utviklet av Pirahna Bytes og publisert av THQ Nordic.
I en post-apokalyptisk versjon av planeten Magalan, som ble truffet av en komet. Dette førte til masseødeleggelse for hele sivilisasjonen, men fører også til en mystisk og ekstremt kraftig ressurs kalt Elex. De få overlevende organiserte seg snart i ulike fraksjoner - hver med ulike visjoner om fremtiden, og forskjellige metoder for å bruke Elex. Noen av fraksjonene avviser all teknologi, og bruker Elex for å oppnå magiske krefter. De fredløse ønsker bare økonomisk profitt og størst mulig frihet. De bruker alle moderne våpen og teknologi de kan få tak i. De bruker Elex for å lage kraftige medisiner. Prestene tror på en gud som heter Calaan. De er den mest kunnskapsrike og teknologisk avanserte fraksjonen, og tror at deres religion kan redde verden.
Disse fraksjonene kjemper mot hverandre om ressurser, flere områder og Elex. Men de deler alle en felles fiende: Alpene. Tidligere geistlige som konsumerte Elex direkte i kroppen, noe som gjør dem veldig sterke på bekostning av deres egne følelser. De arbeider under kommando av Hybrid, et eldgammelt vesen som ønsker å samle all Elex på planeten for å oppnå en ny evolusjon for Alpene. Jax - hovedpersonen - er en kommandør for Alpene, blir sendt på et spesielt oppdrag. Men flyet hans blir snart skutt ned av en ukjent fiende, og krasjer over et fjell. Han er svak og alene på et ukjent sted.
Jax må gjenvinne sine krefter, ved å bli med i en fraksjon. Samtidig forsøker han å finne ut hva som skjedde når flyet hans styrtet, og hvem som egentlig angrep ham. Spilleren kan bruke både sverd og skytevåpen i spillet, og magi blir tilgjengelig etter hvert. Spilleren kan slutte seg til en av tre fraksjoner: Berserkerne som bruker ELEX til magiske formål. Geistlige som bruker stoffet til å drive teknologien deres. Eller den fredløse gjengen.


== Referanser ==


== Eksterne lenker ==
(en) Elex på Steam 
(en) Elex på GOG.com 
(en) Elex hos MobyGames 
(en) Elex på Metacritic 
(en) Elex på Metacritic 
(en) Elex på Metacritic 
(en) Elex på OpenCritic 
(en) Elex på Internet Movie Database 
(en) Elex hos Giant Bomb 
(en) Elex hos Internet Game Database
Karlestrand

Karlestrand er et tettsted i Ørland kommune i Trøndelag. Det ligger på nordsida av Bjugnfjorden, vest for Botngård. Tettstedet hadde 271 innbyggere per 1. januar 2022.


== Referanser ==
MS «Braemar»

MS «Braemar» (tidligere «Crown Dynasty», «Crown Majesty» og «Norwegian Dynasty») er et cruiseskip som opereres av det norske selskapet Fred. Olsen Cruise Lines. 


== Historie ==

Skipet ble bygget i 1993 for Crown Cruise Line som Crown Dynasty, men ble markedsført som "Cunard Crown Dynasty", da  Cunard Line signerte en salgs og markedsføringskontrakt med Crown Cruise Line.Skipet beholdt sitt navn helt til 1997 når det ble solgt til Majesty Cruise Line, som gav den navnet "Crown Majesty". På tampen av samme år, ble skipet solgt igjen. Da til Norwegian Cruise Line, som gav hun navnet Norwegian Dynasty".
I 2001 ble skipet solgt til Fred. Olsen Cruise Lines og fikk navnet Braemar. 
Da skipet ble bygget hadde den en dødvekttstonnasje (dwt) på 19 089 dwt, men ble forlenget av Fred. Olsen Cruise Lines i 2009, og ny dwt kom på 24 344.
I 2019 ble Braemar, med 929 passasjerer om bord, verdens lengste skip til å seile gjennom Korintkanalen.


=== COVID-19 Pandemien ===

8. mars 2020 gikk myndighetene i Cartagena, Colombia ut med informasjon om at flere av de tidligere passasjerene var Covid-19-positive, og hadde blitt lagt inn på et lokalt privat sykehus. Neste dag annonserte myndighetene i Alberta, Canada at covid-smittede passasjerer var i byen. Dagen senere bekreftet Alberta at enda en person hadde testet positiv.13. mars ble skipet nektet adkomst til Bahamas og Sint Maarten fordi mer enn fem personer hadde testet positivt. Senere fikk de smittede passasjerene gå i land i Kingston, Jamaica. 16. mars fikk skipet legge til kai i Cuba, slik at resten av passasjerene kunne reise hjem, for det meste til Storbitannia.


== Referanser ==


== Eksterne lenker ==
(en) IMO 9000699 – kategori av bilder, video eller lyd på Commons 
(en) MS «Braemar» – DNVs skipsregister 
(en) MS «Braemar» – Den internasjonale sjøfartsorganisasjonen 
Fred Olsen Homepage
Additional pictures of the Braemar inkludert besøket i Mai 2010 i  Dartmouth, Devon
Timelapse video of the enlarging of MS Braemar
Mićo Mićić

Mićo Mićić (født 6. september 1956 i Bijeljina i Jugoslavia, død 23. desember 2020 i Banja Luka i Bosnia-Hercegovina) var en bosnisk politiker (Srpska Demokratska Stranka (SDS), siden mars 2020 Stranka demokratske Srpske Semberija).


== Liv og virke ==
Mićić avsluttet i 1981 et studium i sportvitenskap ved Universitetet i Sarajevo og var deretter frem til 1996 gymnastikklærer ved skoler i Kalesija og Bijeljina. Deretter var leder for avdelingen for krigsskadede i byforvaltningen i Bijeljina.
I Republika Srpska var fra 2001 minister for flyktninger og fordrevne i Mladen Ivanićs regjering, så fra 2004 til 2005 minister for arbeid og krigsskadede i Dragan Mikerevićs regjering. Etter en kortere tid som direktør for pensjonsforsikringsmyndigheten i Republika Srpska ble han i 2005 borgermester av Bijeljina, og gjenvalgt til dette flere ganger, siste gang i 2016.
I mars 2020 ble Mićić ekskludert fra SDS. Etter eget utsagn fordi han satte byens interesser foran partiets. Han grunnla da partiet Stranka demokratske Srpske Semberija og ble dets leder. Ved borgermestervalget 15. november 2020 tapte Mićić mot SDS' kandidat Ljubiša Petrović.Den 26. november 2020 testet Mićić positiv for covid-19 og ble brakt til universitetsklinikken i Banja Luka. Der døde han tre uker etter.


== Referanser ==


== Eksterne lenker ==
Mićić: SDS je stranka koja nestaje, oslobodjenje.ba, 3. juni 2020
Ko je bio Mićo Mićić, avaz.ba, 23. desember 2020
Od posljedica koronavirusa: Umro Mićo Mićić, oslobodjenje.ba, 23. desember 2020
Preminuo gradonačelnik Bijeljine Mićo Mićić, n1info.com, 23. desember 2020
Strandkjempe

Strandkjempe (Plantago maritima) er en flerårig urt i kjempefamilien.
Den blir 5–50 cm høy, er snau og har en grov, forgreinet jordstengel. Bladene sitter i en grunnstilt rosett og er linjeformede, saftige, sylindriske med ei renne oppå og ofte svartflekkete. Blomstene sitter i et aks i enden av en stengel som er mye lengre enn bladene. Blomstringstida er juni–september. Pollenknappene er gule. Frukten er en kapsel med 2–4 frø.
Strandkjempe vokser på salt- og nitrogenholdig jord langs kysten. Den kan også finnes i innlandet, for eksempel langs veger som saltes. Arten er utbredt langs kystene i Vest-Europa inkludert områdene rundt Østersjøen med noen spredte forekomster i det europeiske innlandet og Nord-Afrika, og den er vanlig på steppene i Øst-Europa. Strandkjempe finnes også på Island, sørlige Grønland, i kyststrøkene i nordvestlige og nordøstlige Nord-Amerika, i Patagonia og på Falklandsøyene.


== Underarter ==
Strandkjempe deles ofte i flere underarter, men denne inndelingen er omstridt:

subsp. borealis – nordlige strøk, i Norge fra nordlige Nordland og nordover
subsp. ciliata – Øst-Europa
subsp. juncoides – Sør-Amerika, eventuelt også noen nordlige områder
stor strandkjempe (subsp. maritima) – Vest-Europa, i Norge langs hele kysten
subsp. serpentina – Sør- og Mellom-Europa
ishavskjempe (subsp. subpolaris) – nordvestlige Russland, Nord-NorgePlantago alpina fra fjellene i Sør- og Mellom-Europa og Plantago salsa i Sentral-Asia blir av og til regnet som underarter av strandkjempe.


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 567. ISBN 978-82-05-42485-2. 
Strandkjempe i Artsdatabanken. Besøkt 24. desember 2020.
R. Elven m.fl. (red.) Strandkjempe i Annotated Checklist of the Panarctic Flora (PAF): Vascular plants. Besøkt 24. desember 2020.
«Gulkämpar». Den virtuella floran. Besøkt 24. desember 2020. 
«Plantago maritima». Plants of the World Online. Kew Science. Besøkt 24. desember 2020. 
K. Marhold (2011). «Plantago maritima». Euro+Med Plantbase – the information resource for Euro-Mediterranean plant diversity. Besøkt 24. desember 2020. 


== Eksterne lenker ==

(en) strandkjempe – oversikt og omtale av artene i WORMS-databasen 
(en) strandkjempe i Encyclopedia of Life 
(en) strandkjempe i Global Biodiversity Information Facility 
(no) strandkjempe hos Artsdatabanken 
(sv) strandkjempe hos Dyntaxa 
(en) strandkjempe hos ITIS 
(en) strandkjempe hos NCBI 
(en) strandkjempe hos Panarctic Flora 
(en) strandkjempe hos The International Plant Names Index 
(en) strandkjempe hos Tropicos 
(en) Kategori:Plantago maritima – bilder, video eller lyd på Wikimedia Commons 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Elisabeth Hals-Andersen

Elisabeth Constance Hals-Andersen (1869–1957) var en norsk pianistinne. 
Elisabeth ble født inn i musikken. Hennes mor var fiolinisten Elisabeth Hals (pikenavn Müntzer), født 7. januar 1845 i Böhmen, død 1915. Elisabeth Hals-Andersens far var Carl (Carelius) Pedersøn Hals, fra Åmot i Hedemark, født 7. mars 1826, død 1906.
Pianisten Elisabeth giftet seg med tannlegen Magnus Andersen (Jens Petter Magnus Bordoe Andersen, født 6. august 1869, død 31. desember 1939). De fikk tre barn; Torolf Hals-Andersen (1893–1957), Fridtjof Hals-Andersen (1895–1978) og minstebarnet Elisabeth (Lissi) Hals-Andersen (1899–1975, gift med Gunnar Waage i 1929).
Elisabeth Constance fikk tidlig musikktimer fra moren og deretter fra Agathe Backer-Grøndahl og Theodor Leschetizky. 
7. mars 1889 spilte mor og datter sammen Edvard Griegs Fiolinsonater i Brødrene Hals sitt konserthus i Stortingsgata 24, Oslo (der Hotel Continental ligger i dag). Pianisten flyttet til Bergen etter noen år.


== Utmerkelser ==

Utnevnt den 2. oktober 1929 til Æredsmedlem av Musikselskabet Harmonien i Bergen. 


== Konserter (utvalg) ==
2. desember 1893 i Bergen; forgjenger av Bergen filharmoniske orkester dirigert av Johan Halvorsen med pianokonserten av Ignacy Jan Paderewski.8. mars 1894 i Bergen: kammermusikkonsert med Johan Halvorsen og John Grieg (bror til Edvard)10. og 12. februar 1898 i Bergen: kammermusikkonsert15. juni 1903 i Bergen; konsert i anledning Edvard Griegs 60-årsdag1. oktober 1907 i Bergen: med Harmonien (Bergen filharmoniske orkester) dirigert av Harald Heide. Hun spilte Griegs klaverkonsert på en minnekonsert til ære for komponisten12. oktober 1933 i Bergen: Bergens symfoniorkester (Bergen filharmoniske orkester), en jubileumskonsert til ære for Harald Heides 25 år med dirigering, med igjen Griegs pianokonsert


== Referanser ==
Heinrich Sigismund Uhlrich

Heinrich Sigismund Uhlrich (født 22. januar 1846 i Oschatz, Sachsen, død 1937 i Kent, England) var en tysk-britisk xylograf.
Etter si læretid flyttet Uhlrich til Stockholm der han i 1860-årene skar bilder for Illustrerad Tidning. Sist på 1860-tallet var han virksom i Norsk Folkeblad.
Han flyttet senere til Kent i England og fikk ansettelse i tidsskriftet The Graphic. Han ble kjent som en fremstående xylograf og grafiker. Han samarbeidet blant annet med Henri-Léopold Lévy, Philipp Morris og Hubert von Herkomer.


== Referanser ==


== Eksterne lenker ==
Henry Sigismund Uhlrich in National Portrait Gallery
Henry Sigismund Uhlrich in The British Museum


== Litteratur ==
Svenskt konstnärslexikon del V, sid 520, Allhems Förlag, Malmö.
Kongelaks

Kongelaks (Oncorhynchus tshawytscha) er den største arten av stillehavslaks og den største i slekten oncorhynchus. Andre navn på arten er chinook laks (avledet av chinook-folket og basert på det russiske navnet chavycha, чавыча), quinnat laks, vårlaks, chrome hog og Tyee laks.
Kongelaksen finnes fra kysten i det sentrale California i sør til Mackenzie-elven og Kugluktuk i Canada i nord. Kongelaksen er den største av stillehavslaksene. Det hittil største eksemplaret veide 57 kg, men normalt veier kongelaksen 3-16 kg og oppnår en lengde på 75-100cm. Kongelaksen er også den sjeldneste stillehavslaksen, og utgjør kun 0,4% av den samlede mengde innfanget stillehavslaks.


== Eksterne lenker ==
(en) kongelaks – oversikt og omtale av artene i WORMS-databasen 
(en) kongelaks i Global Biodiversity Information Facility 
(sv) kongelaks hos Dyntaxa 
(en) kongelaks hos FishBase 
(en) kongelaks hos ITIS 
(en) kongelaks hos NCBI 
(en) Kategori:Oncorhynchus tshawytscha – bilder, video eller lyd på Wikimedia Commons 
Oncorhynchus tshawytscha – detaljert informasjon på Wikispecies
Kunståret 1929

Kunståret 1929 er en oversikt over hendelser, fødte og avdøde kunstnerpersonligheter i 1929.


== Hendelser ==


== Dødsfall ==


== Referanser ==
Eddie Lee Jackson

Eddie Lee Jackson (født 7. juli 1949 i Canalou i Missouri i USA, død 18. desember 2020 i East St. Louis i Illinois) var en amerikansk politiker. 
Han tilhørte det demokratiske parti og var medlem av Illinois House of Representatives fra 9. januar 2009 til 11. januar 2017. Hans valgkrets var Illinois' 114. distrikt, som omfattet Alorton, Belleville, Brooklyn, Cahokia, Centreville, East St. Louis, Fairview Heights, Mascoutah, Millstadt, O'Fallon, Sauget, Scott Air Force Base, Shiloh, Swansea og Washington Park.Jackson var medlem av Illinois House Legislative Black Caucus.Eddie Lee Jackson døde av COVID-19 den 18. desember  2020, i East St. Louis i Illinois. Han ble 71 år.


== Referanser ==